Možno by obväzy a ostatný zdravotnícky materiál nesplnil súčasné normy a je nejaký ten "rôčik" po záruke, no život by ním zachrániť možné bolo. A zranený by sa na použité obväzy po záruke určite nesťažoval…
Originálnu veľkosťou objemnú vojenskú lekárničku nám do MÚZEA TOTALITY dnes predpoludním z opačného kúta Slovenska priviezol pán, ktorý ju už v zbierke nepotrebuje. Prevzali sme si ju pred kaviarňou a hneď ranná káva lepšie chutila…
Lekárnička bez najmenších pochýb bola výborne skladovaná a tak viac menej bez ujmy vydržala viac ako štyri desaťročia.
Trvale bude vystavená v expozícii zameranej na socialistické zdravotníctvo v MÚZEU TOTALITY.
– – –
Exponáty Múzea totality sú postupne dokumentované fotograficky a spolu s popiskami publikované na online platforme, ktorú môžete navštíviť tu:
Ďalšie informácie o totalitnej dobe a socialistickom Československu nájdete tu:
Ak máte staré predmety z čias socializmu a máte záujem umiestniť ich v múzeu pre ich zachovanie pre ďalšie generácie, uvítame to a bez váhania sa ozvite e-mailom, alebo telefonicky na číslo: 0907 277 777.
Zachovajme kus histórie aj pre tých, ktorí tu budú pre nás. A ukážme im, aký bol reálny život v totalitnej dobe, kedy si jedna strana prisvojila moc a vládu nad ľuďmi aj za cenu ich streľby na hraniciach, ak sa systém rozhodli opustiť.
Ukazujme a o dobe minulej hovorme našim deťom pravdu, aby im dobré veci slúžili ako príklad a zo zlých sa poučili a chyby minulosti neopakovali.
Nezabúdajme, sloboda stojí za to a za jej získanie veľa ľudí trpelo a mnohí dokonca položili život.
Video z Múzea totality: